सर्वोच्च न्यायालयाने मराठा आरक्षणाला स्थगिती दिल्यानंतरची ही आजची  पहिलीच सुनावणी आहे. विशेष म्हणजे ज्या तीन न्यायाधीशांच्या खंडपीठाने सप्टेंबर महिन्यात स्थगिती दिली होती त्याच खंडपीठापुढे ही सुनावणी झाली. 

"सुनावणीवेळी राज्य सरकारचे वकील उपस्थित राहीले नाहीत. याचं कारण राज्य सरकारकडे पुढची कोणतीही रूपरेषा ठरलेली नव्हती. हा राज्य सरकारचा सावळा गोंधळ आहे. अशोक चव्हाण यांनी उपसमितीचे अध्यक्ष म्हणून याची जबाबदारी घेतली पाहीजे. या नियोजनाचा अभाव राज्य सरकारमध्ये दिसून येतोय," असा आरोप विनायक मेटे यांनी केला आहे. 

वस्तुत: सरकारी वकील सुनावणीला अनुपस्थित नव्हते, तर उशिरा पोहोचले. मात्र, ते पोहोचल्यानंतरच सुनावणीला सुरुवात झाली होती.

उपसमितीचे अध्यक्ष अशोक चव्हाण काय म्हणाले?

मराठा आरक्षणाची सुनावणी घटनापीठासमोर व्हायला पाहिजे, ज्या बेंचनं स्थगिती दिली त्या बेंचसमोर पुन्हा जाण्याची आमची भूमिका नाही, असं वक्तव्य मराठा आरक्षण उपसमितीचे अध्यक्ष अशोक चव्हाण यांनी व्यक्त केलं आहे.

मराठा आरक्षणावर मंगळवारी (27 ऑक्टोबर) सर्वोच्च न्यायालयात सुनावणी होणार आहे.

याविषयी अशोक चव्हाण यांनी म्हटलं, "मराठा आरक्षणाची सुनावणी घटनापीठासमोर व्हायला पाहिजे, ज्या बेंचनं स्थगिती दिली त्या बेंचसमोर पुन्हा जाण्याची आमची भूमिका नाही. ही फक्त सरकाची नाही तर सर्व याचिकाकर्त्यांची भूमिका आहे."

2020-21 या शैक्षणिक वर्षासाठी, तसंच सरकारी नोकऱ्यांमध्ये मराठा समाजाला आरक्षण मिळणार नाही असा अंतरिम आदेश काढत न्यायालयाने मराठा आरक्षणाच्या अंमलबजावणीला स्थगिती दिली होती.

अंतिम निर्णयासाठी खटला मोठ्या खंडपीठाकडे वर्ग करण्यात आला आहे. त्यामुळे 50 टक्क्यांपेक्षा जास्त आरक्षण देता येईल का, याचा निकाल आता मोठ्या खंडपीठासमोर लागेल. पण आजची सुनावणी पूर्वीच्याच तीन न्यायाधीशांच्या खंडपीठासमोर होत आहे. मराठा आरक्षण उपसमितीचे अध्यक्ष अशोक चव्हाण यांनी सोमवारी याबद्दल बोलताना ही सुनावणी दुसऱ्या खंडपीठासमोर व्हावी अशी विनंती करणार असल्याचं म्हटलं होतं. 

सर्व जाती-जमातींना मिळून जास्तीत जास्त 50% आरक्षण लागू करता येईल, असा नियम सर्वोच्च न्यायालयानेच घालून दिला होता. मात्र, महाराष्ट्रात मराठा आरक्षण कायद्यामुळे एकूण आरक्षण 50 टक्क्यांच्याही वर जात असल्याने त्याविरोधात कोर्टात याचिका दाखल करण्यात आली होती.

मोठ्या खंडपीठाची रचना सरन्यायाधीश शरद बोबडे ठरवणार... \n\nवरील लेखासाठी मला एक चांगले शीर्षक द्या.
मराठा आरक्षण : मराठा आरक्षण स्थगितीवरील सुनावणी 4 आठवड्यांनी पुढे ढकलली